HÄN TEKEE KAIKEN UUDEKSI
Isä, kiitämme Sinua vielä kerran Jeesuksen ihanasta nimestä.
Se on niin väkevä ja niin läheinen. Jeesus, Jeesus, Jeesus.
Uskon, että Sanasi puhuu ihmisille elämää Jeesuksen nimessä. Aamen.
Voitte istuutua. Valmistaudutaan kuulemaan Jumalan Sanaa.
Hän tekee kaiken uudeksi. Eikö se olekin hieno asia?
Raamattu puhuu paljon "kaikista asioista". Room. 8:28 -
on yksi Raamatun rohkaisevimmista jakeista. "Mutta me tiedämme, -
että kaikki yhdessä vaikuttaa niiden parhaaksi, jotka Jumalaa rakastavat, -
niiden, jotka hänen aivoituksensa mukaan ovat kutsutut."
Kaikki vaikuttaa parhaaksemme. Se on paljon sanottu, -
sillä "kaikkeen" eivät sisälly vain kaikki hyvät asiat, vaan aivan kaikki.
Sitä vastaavat kreikan ja heprean ilmaisut tarkoittavat aivan samaa.
Katsoipa asiaa miten tahansa, Raamattu todella sanoo, -
että Jumala voi saada aivan kaikki asiat, joita elämässämme tapahtuu, -
toimimaan parhaaksemme, jos rakastamme Häntä -
ja olemme kutsutut Hänen tahtonsa mukaan. Mitä elämässäsi tapahtuu?
Aina vuoden alussa intoilen tulevasta vuodesta, muttei ole mitään syytä, -
etteikö kukaan meistä voisi joka päivä, 365 päivää ja 52 viikkoa vuodessa, -
pitää jokaista eteemme tulevaa asiaa hyvänä.
Pidän jakeesta Ps. 65:12, koska se kertoo vuoden kaunistamisesta.
"Sinä kaunistat vuoden hyvyydelläsi". Toisin sanoen kaikki asiat, -
joita vuoteemme mahtuu, ovat Jumalan hyvyyden kaunistamia.
"...ja sinun askeleesi tiukkuvat lihavuutta." Miten voimallinen jae!
Daavid oli positiivinen ja innoissaan. Jae Ps. 16:7 puhuu hänestä.
Sen mukaan Daavid joutui käymään läpi myös pimeitä aikoja.
Hänen sydämensä johdatti häntä öisinä aikoina.
Daavidin sydän määritti hänet, sillä se oli Jumalan mielen mukainen.
Tuo sydän antoi hänelle hyviä neuvoja öisinä aikoina.
Edellisessä jakeessa hän sanoo: -
"Arpa lankesi minulle ihanasta maasta, -
ja kaunis on minun perintöosani."
Daavidin elämässä kaikki palaset olivat loksahtaneet paikoilleen.
"Arpa lankesi minulle ihanasta maasta". Pidän tästä, -
mutta "kaikkeen" sisältyvät myös vaikeat ja epämukavat asiat.
Siihen kuuluvat myös järkyttävät ja kipeät asiat.
Siihen kuuluvat myös hämmentävät asiat ja ne asiat, -
joita et osannut odottaa tapahtuviksi ja jotka täyttävät yösi ahdistuksella.
Miten tämä kaikki päättyy? Mihin tämä kaikki johtaa?
Mitä ihmettä tämä oikein tarkoittaa? Pidän siitä, miten jae Room. 8:28 -
on käännetty Messagessa: "Siksi voimme olla niin varmoja siitä, -
että jokainen yksityiskohta elämäs- sämme muuttuu joksikin hyväksi -
Jumalan rakkauden tähden."
Jokainen asia muuttuu hyväksi Jumalan rakkauden tähden.
Kaikki ei siis ole hyvää, eikä meille tapahdu vain hyviä asioita, -
mutta palvelemme Jumalaa, jonka ansiosta kaikki koituu niiden hyväksi, -
jotka rakastavat Häntä ja jotka on kutsuttu Hänen tahtonsa mukaan.
"Kaikkeen" sisältyvät asioiden yhdistämiset ja irrottamiset.
Siihen sisältyvät hyödynnetyt ja hukkaan heitetyt tilaisuudet.
Siihen kuuluvat hyvät ja vaikeat ajat, ongelmat ja haasteet.
Siihen sisältyvät sydänsurut, murtuneet sydämet, tehdyt virheet, -
opitut asiat, sairaudet ja terveys, -
kärsimys, paraneminen, siunaus, -
mahdollisuudet, voitot ja tappiot, -
hedelmättömyys, hedelmällisyys, kutsumus, -
elämän tarkoitus, kyvyt, lahjat, -
elämä, kuolema, avioliitto ja perhe.
Kaikki yhdessä vaikuttaa hyväksi. Avioliitto: myötä- ja vastoinkäymisissä.
Hyvinä ja huonoina aikoina, kunnes kuolema meidät erottaa.
En usko, että tämä on totta jokaiselle tänä vuonna, mutta uskon, -
että kun sanomme: "myötä- ja vastoin- käymisissä", voisimme myös sanoa: -
"Kaikki yhdessä vaikuttaa niiden parhaaksi, jotka Jumalaa rakastavat, -
niiden, jotka hänen aivoituksensa mu- kaan ovat kutsutut." Joka ikinen asia.
Uskon, että Jumalan hyvyys kaunistaa vuotesi ja että kaikki vaikuttaa -
parhaaksesi, jos rakastat Jumalaa ja Hän on kutsunut sinut.
Mutta entäpä se asia, josta et millään saa voittoa?
Entäpä se heikkous, jota et pysty voittamaan tai se ahdistava synti?
Uskotko, että Jumala voi tehdä jotain hyvää sen kautta tänä vuonna?
Entäpä se asia, jota sinun on vaikea uskoa Jumalan voivan sovittaa -
tai antaa anteeksi?
Entäpä se asia, jossa ei näytä olevan mitään järkeä?
"Kaikki yhdessä". On hienoa ajatella lupausta, joka liittyy kaikkeen.
Loppujen lopuksi kaikki vaikuttaa meidän parhaaksemme, -
jos rakastamme Häntä -
ja elämme Hänen kutsuminaan Hänen suurta tarkoitustaan varten.
Tuntuuko sinusta, että kaikki asiat elämässäsi vaikuttavat parhaaksesi -
vai että ne juonivat sinua vastaan?
Avain ovat lupausta seuraavat sanat. Jumalan rakastaminen ja kutsu.
Tiedän, että monista tuntuu, että he ovat tuomittuja häviämään.
Et voi elää elämääsi niin, että kaikki tuntuu olevan sinua vastaan.
Elämäntavallamme on väliä, sillä tähän lupaukseen liittyy ehto.
Sen perässä on sanoja. Jos elämässämme on asioita, -
joita emme edes yritä voittaa, jos osallistumme innolla syntiin -
emmekä edes yritä rajoittaa sitä, asiat liittoutuvat meitä vastaan.
Ne vaikuttavat yhdessä pahaa. Se on niittämisen ja kylvämisen laki.
Jos syljet suustasi kielteisyyttä ja tappiota, omat sanasi upottavat sinut.
Kaikki yhdessä ei vaikuta parhaaksesi, vaan asiat tuntuvat vaikuttavan pahaa.
Jos vain tyydyt tekemään oman elämäsi mukavaksi -
etkä edes halua astua esiin toteuttamaan kutsumustasi, -
sinusta ei ehkä tunnu siltä, että kaikki vaikuttaisi parhaaksesi.
Elämässä ei kyllä koskaan tunnu siltä, että aivan kaikki -
vaikuttaisi parhaaksemme, mutta koetellaan Jumalan Sanaa.
Silloin saamme nähdä, että Jumala voi muuttaa elämänne jokaisen asian -
joksikin hyväksi. Siitä voi tulla todistus Hänen hyvyydestään, -
ja huomaat, että Jumala oli läsnä koko ajan, vaikkei siltä tuntunutkaan.
Silloin voit sanoa, että arpa lankesi sinulle ihanasta maasta -
ja että perintöosasi on kaunis. Kaikki asiat.
Kaikki asiat. Mietipä sitä. Ps 84:12 -
"Sillä Herra Jumala on aurinko ja kilpi; Herra antaa armon ja kunnian, -
ei hän kiellä hyvää niiltä, jotka nuhteettomasti vaeltavat."
"Hän on ilmoittanut sinulle, ihminen, mikä hyvä on; -
ja mitä muuta Herra sinulta vaatii, kuin että teet sitä, mikä oikein on, -
rakastat laupeutta ja vaellat nöyrästi Jumalasi edessä?" Miika 6:8.
Miten aiot elää? Mitä aiot muuttaa? Uskotko uudenvuodenlupauksiin?
Päätös on hyvä asia, tekipä sen milloin tahansa, sillä ilman sitä -
ei ole edes mahdollisuutta muutokseen. Uskon päättäväisyyteen.
Kun elämme Jumalan Sanan mukaan, kyse ei ole omista ponnistuksistamme.
Se, mitä omassa voimassamme saamme aikaan, ei muuta mitään, -
vaan se, että Jumala voi saattaa asiat toimimaan yhdessä hyväksemme, -
kun vain rakastamme Jumalaa ja elämme Hänen kutsunsa mukaan.
Raamattu sanoo, että kaikki vaikuttaa parhaaksesi, jos rakastat Jumalaa.
Myös jakeen Room. 8:28 loppuosa on todella tärkeä.
Kaikki yhdessä vaikuttaa niiden parhaaksi, jotka Jumalaa rakastavat, -
niiden, jotka hänen aivoituksensa mukaan ovat kutsutut."
Monet ihmiset rakastavat Jumalaa, ja heidän rukouselämänsä toimii.
He lukevat paljon Raamattua ja heillä on hyvä hartauselämä.
Kaikki vaikuttaa niiden parhaaksi, -
jotka ovat kutsutut. Toteutatko kutsuasi?
Monien rukouselämä on hyvää, mutta he eivät toteuta kutsuaan.
Jumalan kutsu ja suunnitelma esiintyvät usein samassa jakeessa.
Usein haaste onkin juuri siinä. Puhun usein jakeesta 2. Tim. 1:9 -
"Hän, joka on meidät pelastanut ja kutsunut pyhällä kutsumuksella, -
ei meidän tekojemme mukaan, vaan oman aivoituksensa ja armonsa -
mukaan, joka meille on annettu -
Kristuksessa Jeesuksessa ennen ikuisia aikoja".
Jos haluat nähdä asioiden vaikuttavan yhdessä parhaaksesi, -
rakasta Jumalaa ja sitoudu kutsuusi. Silloin Jumala voi muuttaa hyväksi -
kaiken, mikä yrittää vastustaa sinua, jotta voit toteuttaa kutsusi.
Vahva rukouselämä on hyvä asia, mutta meidän tulee kunnioittaa -
Jumalaa myös sillä, mitä teemme. Mitä teet kyvyilläsi ja lahjoillasi?
Mitä teet elämälläsi? Miten käytät Jumalan käteesi antamia asioita?
Eletään kutsuamme todeksi.
Monet rakastavat Jumalaa, mutta asiat eivät toimi heidän parhaakseen.
Kutsu ja suunnitelma antavat sinulle energiaa, halun ja kyvyn -
löytää jotain hyvää jokaisesta tilanteesta, -
kun kuljet eteenpäin kohti sitä, minkä Jumala on sinulle varannut.
Tähän kannustan sinua. Rakasta Jumalaa ja ole tietoinen kutsustasi.
Yhdistä ne Jumalan suunnitelmaan, sillä siitä kaikessa on lopulta kyse.
Vaikka paholainen puuhaa omiaan, Jumala tuo hyviä asioita elämäämme.
Kohtaamme vastustusta, mutta jos uskomme, että Jumalalla on -
meitä varten ennalta määrätty suunnitelma, rakastamme Jumalaa -
ja käytämme elämämme kutsumme toteuttamiseen, -
saamme huomata, että jotenkin kaikki vaikuttaa parhaaksemme.
Jotenkin Jumala saa lopulta kunnian ja voimme sanoa, että Hän oli läsnä, -
vaikkemme sitä huomanneet. En ole mikään tuomiopäivän ennustaja, -
mutta on tosiasia, että tässä vuodessa on 365 päivää, -
eikä noiden päivien jokainen hetki tule olemaan hyvä. Niin se vain on.
Se ei tarkoita, ettemme uskoisi, että Jumalalla on paras suunnitelma.
Uskon, että Jumala saa kaiken vaikuttamaan parhaaksesi -
oman upean suunnitelmansa mukaan.
Meillä täytyy olla oikea asenne kaikkiin asioihin. Oletko valmis -
asettamaan Jumalan ykköseksi kaikissa edessäsi olevissa asioissa?
Voitko sanoa: "Kaikki minä voin hänessä, joka minua vahvistaa"?
Se on Filippiläiskirjeen luku 4, jae 13. "Pystyn tähän. Pystyn tähän."
Mikä asia on edessäsi? "Pystyn tekemään tämän asian."
"Voin tehdä kaiken." "Kaikki minä voin hänessä, joka minua vahvistaa."
Raamattu puhuu paljon "kaikesta". Tarvitaan oikea asenne kaikkeen.
Uskon, että kaikissa elämääsi kuuluvissa asioissa ja olosuhteissa -
saat nähdä Jumalan tekevän hyvää ja täyttävän tämän lupauksensa -
ja suunnitelmansa elämässäsi. Aseta vain Hänet etusijalle kaikessa.
Jakeissa Kol. 1:17―18 mainitaan sana "kaikki" kolme kertaa.
"Ja hän on ennen kaikkia, ja hänessä pysyy kaikki voimassa.
Ja hän on ruumiin, se on: seurakunnan, pää; -
hän, joka on alku, esikoinen kuolleista nousseitten joukossa, -
että hän olisi kaikessa ensimmäinen."
Hän on ennen kaikkia, ja Hänessä kaikki pysyy voimassa, -
jotta Hän olisi kaikessa ensimmäinen.
Hän on ensimmäinen, numero yksi. Hän on kaiken muun yläpuolella.
Hän on ennen kaikkea muuta.
Olipa elämässäsi mitä tahansa, Jumala on sen yläpuolella.
Hän oli jo ennen aikojen alkua, ja Hänessä kaikki pysyy voimassa.
Raamatun mukaan Hänen tulee olla ensimmäinen kaikessa.
Jos haluat tehdä kaiken Hänessä, joka sinua vahvistaa, -
aseta Jumala ykköseksi kaikessa. Entäpä se kymmenysasia?
Kaikessa paitsi kymmenyksissä? Entäpä Jumalan kunnioittaminen -
ja asettaminen etusijalle? Onko Jumala ensimmäinen siinä?
Tiedämme nämä asiat kyllä, mutta ne eivät pääse sydämeemme.
On vaikea uskoa, että kaikki todella vaikuttaa parhaaksemme.
Erityisesti raha-asiat tuntuvat aina juonittelevan meitä vastaan.
Ehkä ensimmäinen kysymys, joka meidän tulee kysyä itseltämme, -
on se, onko Jumala ensimmäinen kaikessa. Sanon tämän rakkaudessa.
Asioiden ei pitäisi toimia sinua vastaan vaan sinun parhaaksesi.
Varmistutaan siis siitä, että olipa kyse kyvyistämme ja lahjoistamme, -
ajastamme, energiastamme, rahoistamme, terveydestämme, -
tärkeysjärjestyksestämme ja kaikesta muusta, mitä elämäämme kuuluu, -
että Jumala on ykkönen. Hän tulee ennen kaikkia muita, -
sillä loppujen lopuksi Hänessä kaikki pysyy voimassa.
Hän on ennen kaikkea, mitä elämässämme on.
Silloin saamme nähdä, että kaikki elämässämme toimii parhaaksemme.
Toiseksi: Hallitseeko Jumala kaikkea?
Raamattu opettaa niin, mutta ymmärrämmekö sen?
Ps. 8:7 "panit hänet hallitsemaan kättesi tekoja, -
asetit kaikki hänen jalkainsa alle".
Mitä asioita elämässäsi on? Ne ovat Hänen jalkojensa alla.
Jumala on niitä suurempi. Monet asiat ovat sinua ja minua suurempia, -
mutta Jumala on suurempi kuin ne.
Jumala on pannut kaikki asiat Jeesuksen jalkojen alle.
On hienoa tietää, että voimme elää voittajina.
Voimme odottaa voittavamme. Jumala toteuttaa Sanansa -
ja lupauksensa elämässämme, kun rakastamme Häntä -
ja toteutamme kutsuamme kättemme työn kautta.
Silloin Jumala hoitaa asiat, sillä kaikki on Hänen jalkojensa alla.
Pidän 1. Mooseksen kirjan luvussa 3 olevasta kielikuvasta.
Jumalan jalkaa ehkä poljettiin vähän, -
mutta Hän polki jalkansa käärmeen päälle. Kaikki asiat.
Hän hallitsee niitä.
Elä uskoen, että voit tehdä kaiken, kohdata kaikki haasteet -
ja voittaa ne, koska Jumala on kaikessa ensimmäinen.
Hän on ennen kaikkea, pitää kaikkea voimassa ja polkee kaiken jalkoihinsa.
Kolmanneksi: Anna Jumalalle kunnia kaikista asioista.
Jos haluat kaiken elämässäsi kääntyvän parhaaksesi, -
muista antaa kunnia Jumalalle. 1. Piet. 4:11 puhuu Jumalan lahjoista.
"...että Jumala tulisi kaikessa kirkas- tetuksi Jeesuksen Kristuksen kautta."
Muistetaan antaa Jumalalle kunnia, kun asiat menevät hyvin.
Muistetaan antaa Hänelle kunnia myös silloin, kun asiat ovat surkeasti.
Jumala voi tulla kirkastetuksi vaikeimpienkin tilanteiden keskellä, -
jos luotamme Häneen, asetamme Hänet ykköseksi emmekä lakkaa -
rakastamasta Häntä ja toteuttamasta kutsuamme ja Jumalan suunnitelmaa.
Silloin saamme huomata, että Jumala on uskollinen Sanalleen.
Jos päätät vakaasti antaa Jumalalle kunnian kaikessa, -
elämäsi voi tuottaa Hänelle kunniaa.
Tiedän kokemuksesta, että Jumala voi käyttää aivan kaikkea, -
vaikkemme näe sitä, kaikki ei tunnu reilulta eikä siinä ole järkeä.
Opettele antamaan Jumalalle kunnia. Paavali sanoo jakeessa Fil. 4:12 -
oppineensa elämään sekä runsaudessa että niukkuudessa.
Jos voit vaikeissakin tilanteissa sanoa: "Tiedän, että saat kunnian tästä", -
muistat kunnioittaa Jumalaa ja tiedostat, että Hän hallitsee kaikkea.
Samalla keskityt Häneen, et itseesi.
On uskomatonta, kuinka Jumala voi löytää itselleen kunnian -
niin monenlaisista olosuhteista todistustemme kautta.
Uskotaan ennen kaikkea, että Jumala järjestää kaiken -
tahtonsa mukaan. Raamattu sanoo niin jakeessa Ef. 1:11.
Jumala järjestää kaiken tahtonsa mukaan.
"...hänen, joka vaikuttaa kaikki oman tahtonsa päättämän mukaan".
Jumala saa kaikki asiat järjestymään -
oman tahtonsa päätöksen mukaan. Hänellä on tahto ja suunnitelma -
koko ihmiskuntaa ja sinua varten. On hienoa uskoa siihen, -
sillä se rakentaa meissä uskoa, saa meidät rakastamaan Jumalaa -
ja toteuttamaan kutsuamme ja estää elämäämme ajautumasta harhaan.
Jumala järjestää kaiken elämässäsi. Hän on kuin nukketeatterin ohjaaja.
Me täällä alhaalla olemme nukkeja ja mietimme, missä Jumala on -
tämän kaiken keskellä, mutta Jumala todella järjestää kaiken -
tahtonsa mukaan. Paholainen yrittää hyökätä kimppuumme, -
mutta Jumala, suuri nukketeatterin ohjaaja, järjestää kaikki asiat.
Jes. 46:9―10 "Muistakaa entisiä iki- ajoista asti, sillä minä olen Jumala, -
eikä toista ole; minä olen Jumala, eikä ole minun vertaistani.
Minä ilmoitan alusta asti, mitä tuleva on, ammoisia aikoja ennen, -
mitä ei vielä ole tapahtunut; minä sanon: minun neuvoni pysyy, -
kaiken, mitä tahdon, minä teen." Mitä Jumala on sanonut sinulle?
Mihin Jumala ohjaa sinua? Hän tietää kaiken alusta loppuun, -
ammoisista ajoista tuleviin asioihin ja sanoo: "Minun neuvoni pysyy".
Haasteen edessä minun täytyy elää uskoen, että Jumalan neuvo pysyy.
Voin todistaa Jumalan hyvyydestä ja armosta, sillä olin tilanteessa, -
jossa en voinut ymmärtää, kuinka Jumala voisi saada siitä kunnian, -
mutta Hänen armonsa tähden voin todistaa, että Jumalan neuvo pysyy -
ja että Hän, joka on minut kutsunut, on uskollinen Jeesuksen nimessä.
Ole uskollinen niille asioille, joista Hän oli sydämeesi puhunut.
Jae 10 "Minun neuvoni pysyy, kaiken, mitä tahdon, minä teen."
Hänen tahtonsa on ollut luoda sinut, siunata sinua -
ja täyttää sinut tahdollaan ja suunnitelmallaan.
Kaikki nuo asiat liittyvät Raamatussa Jumalan tahtoon ja päätöksiin.
Sinut on luotu Hänen tahdostaan. "Kaiken, mitä tahdon, minä teen."
Jae 11 "Minä olen kutsunut kotkan päivänkoitosta, kaukaisesta maasta -
neuvopäätökseni miehen.
Minkä olen puhunut, sen minä myös toteutan; -
mitä olen aivoitellut, sen minä myös teen."
Jos rakastat Jumalaa ja toteutat kutsuasi ja Jumalan suunnitelmaa, -
Hän järjestää lopulta kaiken tahtonsa mukaan, ja Hänen neuvonsa pysyy.
Jos Hän on jotain puhunut tai suunnitellut, sen Hän myös tekee.
Se rohkaisee ja innostaa minua, sillä silloinkin, kun olen nukkumassa, -
suuri nukketeatterin ohjaaja tekee asioita oman tahtonsa mukaan.
Viides asia. Uskon todella, että Jumala tekee kaiken uudeksi.
2. Kor. 5:17 puhuu kääntymyksestä, pelastuksesta ja uskosta Jeesukseen.
"Siis, jos joku on Kristuksessa, niin hän on uusi luomus; -
se, mikä on vanhaa, on kadonnut, katso, uusi on sijaan tullut."
Jumala tekee kaiken uudeksi. Minkä luvun elämässäsi on aika loppua?
Mitä sinun täytyy antaa Jumalan tehdä uudeksi?
Elämä on kuin taidetta.
Aloitamme tyhjän kankaan kanssa ja saamme maalata siihen kuvan.
Joskus kuvasta tulee aika tumma, mutta tulevaisuus on käsissämme.
Jatka eteenpäin. Sinulla on 365 tyhjän paperin päivää.
Jumala on antanut meille vapaan tahdon, kykymme ja lahjamme -
sekä tilaisuuden elää kunnioittaen Häntä ja toteuttaen Hänen kutsuaan.
Älä aliarvioi Jumalan kykyä luoda uutta. Jos sydämesi on murtunut, -
Jumala tekee kaiken uudeksi, jopa särkevät ja murtuneet sydämet.
Jumala tekee kaiken uudeksi. Jos uskot sen, sano "aamen"!
Kirjasta on ihmisille apua, koska se on rehellinen.
Tämä mies on elävä todiste Jumalan työstä hänessä.
Tavoitteeni on antaa ihmisille toivoa. Uskon, että jos valitsemme oikein, -
se avaa meille ovia ja auttaa meitä elämän suuressa seikkailussa.
Live, Love, Lead on saatavana kirjana, e-kirjana ja äänikirjana.
Armosi -
syöksyy ylleni
Oi, Pyhä Henki, polta tulen lailla
Kaiken kuluttava tuli, kuluta minut
Tässä läsnäolossasi annan itseni Sinulle, Herra
Kunniasi vuoksi
UUSI HILLSONG-ALBUMI SAATAVANA
Olen Brian Houston Hillsong TV:stä ja kiitän sinua seurastasi.
Olemme kiitollisia saamastamme palautteesta, viesteistä ja puheluista.
Ota yhteyttä, jos voimme mitenkään auttaa sinua.
Siunaamme sinua mielellämme. Kirjani on kirjoitettu sinua varten.
Mahtavaa viikkoa ja siunausta!
Päivän joka hetkenä muistan, -
että Jeesus on kaikki toivoni
Suuri on uskollisuutesi
Elämäni keskellä en unohda, -
kuinka suuri uskollisuutesi on
Suomennos: Anni Lähteenmäki